A TANÁCS 1227/2009/EU RENDELETE
(2009. december 15.)
az Üzbegisztánnal szembeni egyes korlátozó intézkedések elrendeléséről szóló 1859/2005/EK rendelet hatályon kívül helyezéséről
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre, és különösen annak 215. cikke (1) bekezdésére,
tekintettel az Üzbegisztánnal szembeni korlátozó intézkedésekről szóló, a 2008/843/KKBP közös állásponttal (1) módosított és meghosszabbított, 2007. november 13-i 2007/734/KKBP tanácsi közös álláspontra (2),
tekintettel az Unió külügyi és biztonságpolitikai főképviselője és a Bizottság közös javaslatára,
mivel:
(1)
Az Üzbegisztánnal szembeni egyes korlátozó intézkedések elrendeléséről szóló, 2005. november 14-i 1859/2005/EK tanácsi rendelet (3) tilalom alá helyezi a belső elnyomás megvalósítására alkalmas felszerelések eladását, beszerzését, szállítását vagy Üzbegisztánba való kivitelét, valamint bizonyos finanszírozás, illetve pénzügyi vagy technikai segítség nyújtását bármely üzbegisztáni természetes vagy jogi személy, jogalany vagy szerv részére, vagy Üzbegisztánban történő felhasználásra,
(2)
A Tanács 2009. október 27-én megállapította, hogy a 2008/843/KKBP közös állásponttal módosított és kiterjesztett 2007/734/KKBP közös álláspontban előírt, Üzbegisztánnal szembeni korlátozó intézkedéseket 2009. november 13-i lejárati időpontjukat követően nem kell meghosszabbítani,
(3)
Ezért a 2007/734/KKBP közös álláspontban meghatározott korlátozó intézkedések lejáratának időpontjától az 1859/2005/EK rendeletet hatályon kívül kell helyezni,
ELFOGADTA EZT A RENDELETET:
1. cikk
Az 1859/2005/EK rendelet hatályát veszti.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2009. november 14-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. december 15-én.